Amstetten, Ausztria – 04/03/2026

**Hogyan járult hozzá a LiSEC GPS.autofab rendszere a Buys Glas növekedéséhez**

*Ambiciózus növekedési terveinek megvalósítása érdekében a holland Buys Glas vállalat nemcsak gyártási területét bővítette, hanem az intelligens automatizálásba is befektetett. Ezen átalakulás középpontjában a LiSEC GPS.autofab rendszere áll, amely lehetővé teszi a különböző – akár más gyártóktól származó – megmunkáló gépeknek egy optimalizált munkafolyamatba történő zökkenőmentes integrálását. Az eredmény? Egy nagy mértékben automatizált sor, amellyel az egyes üvegtáblák precízen és megbízhatóan munkálhatók meg.*

**Az intelligens automatizálás alapjainak megteremtése**

A Buys Glas és a LiSEC közötti együttműködés már a létesítmény tervezési fázisában megkezdődött. Youri Kurvers, a Buys Glas tulajdonosa és ügyvezetője emlékszik, hogyan vázolta fel a jövőre vonatkozó elképzeléseit egy digitális épülettervvel a LiSEC-kel tartott első online megbeszélés során.

„A legnagyobb kihívást azt jelentette, hogy helyes döntéseket hozzunk” – mondja Kurvers úr. „Célunk az volt, hogy a legkiválóbb minőségű gépekkel és szoftverekkel rendelkezzünk, amelyek harmadik felek bevonása nélkül teszik lehetővé az egymás közötti kommunikációt.” A Buys Glas rendkívül pozitívan értékeli az első digitálisan vázolt ötletektől a közös megbeszéléseken át a zökkenőmentes operatív megvalósításig megtett utat. „Meggyőződésünk, hogy a LiSEC gépeknek egy másik gyártó megmunkáló sorával való kombinálása volt a lehető legjobb döntés. A LiSEC vállalattal folytatott együttműködésünket röviden így foglalnám össze: Megfelelő partner a megfelelő munkához.”

**Hatékony üvegmegmunkálás minimális erőfeszítéssel**

A Buys Glasnál egy sor LiSEC-megoldás támogatja és automatizálja a gyártási folyamatot. A gépek tekintetében a Buys Glas egy jumbo méretekhez alkalmas automatizált raktározási rendszerbe fektetett be, amely két vágósorhoz szállítja az üvegtáblákat: egy automatikus XYZ törő funkcióval rendelkező ESL-RS úsztatott üveg vágóberendezéshez, amely egyetlen munkalépésben végzi az úsztatott üveg peremréteg-leszedését és vágást, valamint egy DSC-A + VB többrétegű üveg vágóberendezéshez, amely mind négyszögletes, mind különleges formák megmunkálására képes 12/4, 56/12 vastagságig.

Mindkét vágósor egy intelligens puffer-shuttle rendszerben végződik, amely az üvegek folyamatos haladását biztosítja a vágó- és a megmunkáló sor között. A nagy mértékű automatizáltságnak köszönhetően a teljes sor hatékonyan, mindössze néhány munkatárs bevonásával üzemeltethető.

**GPS.autofab: a Buys Glas gyártósorának digitális gerince**

Szoftveroldalon a gyártás tervezése a GPS.prod programban történik, míg a készre jelentések kezelése a GPS.ident programban egy kézi szkennerrel valósul meg. A GPS.autofab koordinálja a gyártási folyamatot, és központi szerepet tölt be ezen integráció megvalósításában.

A GPS.autofab azért került kifejlesztésre, hogy hálózatba kapcsolja egymással a gépeket, és lehetővé tegye az ERP-rendszerek közötti zökkenőmentes adatcserét. Ide tartozik az egyes üvegtáblák által a gyártási folyamat alatt megtett út meghatározása, valamint a pufferrendszereknek a hatékonyság optimalizálásának céljából történő kezelése is.

A Buys Glasnál azért került sor a GPS.autofab rendszer bevezetésére, hogy a gyártósort az üvegtárolótól a harmadik fél megmunkáló soráig a lehető legnagyobb mértékben automatizálják, és ezzel egyidejűleg minimálisra csökkentsék a kezelők beavatkozását. A rendszer a gépek közötti folyamatos és megbízható adatáramlásról gondoskodik, ami elengedhetetlen a magas gyártási színvonal fenntartásához és a manuális hibák számának csökkentéséhez.

A GPS.autofab egyik fontos jellemzője a Buys Glas számára az, hogy harmadik felek gépeit is integrálni lehet a célzott adatkommunikációba. Egy speciális interfész került kifejlesztésre, amellyel minden egyes táblához rajzok készíthetők, és ezek az összes szükséges megmunkálási információval együtt egy könyvtárba menthetők. A kimozgató szállítószalag és a peremmegmunkáló gép közötti kommunikáció a táblák precíz továbbítását teszi lehetővé, és gondoskodik arról, hogy ezek a megfelelő sorrendben kerüljenek megmunkálásra.

**Jövőbeli tervek**

Kurvers úr elképzelése továbbra is ambiciózus: „Először fel szeretnénk építeni ezt az üzemet, és a jövőben szeretnénk összekapcsolni a gyártósor többi részét a teljes rendszerrel, hogy elérjük az egyszerű üveg megmunkálásának teljes automatizálását.” A LiSEC örömmel segíti a Buys Glast ezen automatizálási tervek megvalósításában.

**A Buys Glas vállalati profilja**

* Alapítás: 1986
* Telephely: Stramproy, Hollandia
* Termelési terület: 8000 m2
* Munkatársak száma: 25–30
* Termékpaletta: egyszerű üveg gyártása (> 200 különböző üvegfajta), beleértve az egyszerű üveg feldolgozásának számos folyamatát is
* A Buys Glas egyedülálló jellemzői: az üvegek nagy választéka, a megmunkálás és a rendkívül rugalmas szállítási idők
* Célügyfelek: belsőépítészeti, fém- és üvegipari vállalkozások Hollandiában és Belgiumban
* Középpontban a fenntarthatóság: szilárd, környezetbarát energiaalap, a közelmúltban megvalósult, egy 2 MW-os akkumulátort és 1600 napelemmodult tartalmazó beruházással

**Fényképek © Buys Glas**



© Buys Glas; A Buys Glas üveggyártó csarnokának áttekintése a hollandiai Stramproyban



© Buys Glas; LiSEC üvegtároló és fej feletti rakodó

Ein Bild, das Stahl, Im Haus, Industrie, Metall enthält.

KI-generierte Inhalte können fehlerhaft sein.

© Buys Glas; LiSEC üvegfelhelyező állomás az üveg méretre vágó sorának kezdeténél



© Buys Glas; LiSEC vágósorok és pufferberendezés

**Bemutatkozik a LiSEC**

A LiSEC, melynek fő székhelye Seitenstettenben/Amstettenben található, a világ számos országában működő vállalatcsoport, amely több mint 60 éve kínál egyedi és átfogó megoldásokat a síküveg-megmunkálás és -nemesítés területén. 2025-ben a csoport több mint 25 telephelyen kb. 1300 munkatársat foglalkoztatott, és teljes forgalma cca. 95 százalékot meghaladó exporthányad mellett körülbelül 300 millió eurót tett ki. A LiSEC neve a síküveg-megmunkálás teljes folyamatláncában egyet jelent a kiváló minőségű berendezésekkel és rendszerekkel, valamint a szoftvert is tartalmazó, integrált komplett koncepciókkal. A termékkínálatban hőszigetelő és többrétegű üveg megmunkálásához használható önálló gépek és komplett gyártósorok, valamint a hozzájuk tartozó intra- és extralogisztika is megtalálható. Az ügyfelek számára előnyös, hogy egy olyan teljes körű szolgáltatóval dolgozhatnak együtt, amely a nagy projektek megvalósítására vonatkozó átfogó tapasztalattal, valamint globális szervizhálózattal rendelkezik.

**További információ:**  
Claudia GUSCHLBAUER

marketing- és vállalati kommunikációs igazgató

LiSEC Austria GmbH  
Peter-Lisec-Str. 1 – 3353 Seitenstetten, Ausztria  
Tel.: +43 7477 405-1115  
Mobil: +43 660 871 58 03  
E-mail: [claudia.guschlbauer@lisec.com](mailto:claudia.guschlbauer@lisec.com) – [www.lisec.com](http://www.lisec.com/?utm_source=Press-Release&utm_medium=Word-PDF&utm_campaign=DE)